Kankerlyers lê die Big Concerts-grootbaas en sy vrou al lank na aan die hart – maar nou veg sy dogtertjie self teen die groot K.
“As kanker by jou kind gediagnoseer word, word jy met die dood gekonfronteer. Dit word ’n werklikheid. Jy kan kanker nie met al die geld in die wêreld omkoop of wegkoop nie,” sê Justin (36).
Op drie en ’n half het die dood ook al vir sy Annabelle meer as net ’n moeilike konsep geword. Vir haar ma, Karen (32), het sy gesê: “As ek dood is, moet mamma ’n baba hê en haar Stella noem."
Ek is nie iemand wat my persoonlike lewe op sosiale media plaas nie, maar ons weet nie hoe anders om vir almal verskriklik baie dankie te se vir al die boodskappe en gebede vir Annabelle nie. Dit word so baie waardeer en besef dit nou dat ons aan die ander kant sit. Sy is 'n trooper nes haar pa so gaan deur die breeze. Groot hande klap vir julle almal????????????.
Toe die dogtertjie met ’n vriendelike “hallo” by die gesin se ruim huis in Kampsbaai, Kaapstad, kom groet, is al sigbare teken van haar kankerstryd die kort donshaartjies op haar kaalgeskeerde koppie.
Al lyk sy op die oog af na ’n sorgelose kleinding, is sy gedwing om vinnig groot te word, sê haar pa hartseer. “Terwyl ander kinders van haar ouderdom in parkies speel, het sy in die hospitaal met ’n drup gelê.”
“Ons was die afgelope ses maande op autopilot,” sê Karen oor die moeilike tyd sedert die groot K sy skadu oor hul gesin gegooi het.
Ná ’n internetsoektog het sy tot die slotsom gekom dit kan moontlik kanker wees en het sy Justin dadelik gebel.
Sy het foto’s van die kolletjies geneem en vir haar dokterswaer, Johan Loots, in Bloemfontein gestuur.
Sy en Justin is toe met Annabelle na die MediClinic in die Tuine, waar ’n traumadokter bloed getrek het.
Tweeuur die volgende oggend het die dokter en die hoofbestuurder van die hospitaal hulle van Annabelle se bed weggeroep om die skoknuus oor te dra: Dit kan ’n virus in haar ruggraat of leukemie wees. Later daardie dag, 15 Oktober, toevallig Justin se 36ste verjaardag, het ’n beenmurgbiopsie bevestig dis leukemie (bloedkanker).
Annabelle is oorgeplaas na die Rooi Kruis-kinderhospitaal in Kaapstad, waar ’n paneel dokters die amptelike diagnose gemaak het: B-sel-akute limfoblastiese leukemie.
Sy moes dadelik met behandeling begin. Gedurende die lang dae en nagte in die hospitaal het dit die Van Wyk-egpaar opgeval hoe die ouers van die jong pasiënte saamstaan.
“Ons kon dit die eerste ses maande nie waag om met haar by ’n parkie tussen kinders te gaan speel of haar na kinderpartytjies te neem nie.
Ouboet Adrian (6) is baie beskermend teenoor sy kleinsus en volg haar soos ’n skaduwee saam met hul golden retriever, Bentley. Hulle probeer hom so normaal moontlik grootmaak en neem hom nie saam hospitaal toe nie.
Maar tussen alles deur dink hy aan kinders wat nie so gelukkig soos Annabelle is om ’n goeie mediese fonds te hê nie.
Saam met sy kontakte in die musiekwêreld beplan Justin “ ’n baie spesiale konsert” teen die einde van die jaar om die lewe vir ander siek kinders ’n bietjie makliker te help maak.
Want die Groot K diskrimineer nie, en elke gebaar van liefde, sorg en omgee kan die wêreld se verskil in ’n jong lewe maak.